Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08. i 61/11) i članka 44. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13), općinski načelnik Općine Sveti Ivan Žabno 4. siječnja 2017. donio je

**PLAN PRIJMA**

u službu u Jedinstveni upravni odjel Općine Sveti Ivan Žabno u 2017. godini

I.

Ovim Planom prijma u službu u Jedinstveni upravni odjel Općine Sveti Ivan Žabno za 2017. godinu

( u daljnjem tekstu: Plan) utvrđuje se:

* stvarno stanje popunjenosti radnih mjesta u Jedinstvenom upravnom odjelu,
* potreban broj službenika i namještenika na neodređeno vrijeme,
* potreban broj službenika i namještenika na određeno vrijeme zbog povećanog opsega posla,
* potreban broj vježbenika na stručnom osposobljavanju bez zasnivanja radnog odnosa odgovarajuće spreme i struke.

II.

Na temelju ovog Plana slobodna radna mjesta popunjavat će se putem javnog natječaja.

Radna mjesta koja se popunjavaju na određeno vrijeme popunjavat će se putem oglasa koji se objavljuje u Hrvatskom zavodu za zapošljavanje.

Jedinstveni upravni odjel popunjavat će radna mjesta prema ovom Planu, u skladu s Pravilnikom o unutarnjem redu Jedinstvenog upravnog odjela Općine Sveti Ivan Žabno i osiguranim financijskim sredstvima u Proračunu Općine Sveti Ivan Žabno

III.

Pravilnikom o unutarnjem redu Jedinstvenog upravnog odjela Općine Sveti Ivan Žabno KLASA: 023-05/10-01/02 URBROJ: 2137/19-01/1-10-1 od 20. rujna 2010. godine predviđeno je ukupno 6 šest radnih mjesta od kojih je 5 radnih mjesta popunjenih. Unutarnjom reorganizacijom poslova, poslovi radnog mjesta računovodstvenog referenta- knjigovođe podijeljeni su između voditelja računovodstva i višeg informatičkog referenta te se u 2017. godini ne planira popunjavanje tog radnog mjesta.

IV.

U Jedinstvenom upravnom odjelu na dan 1. siječnja 2016. godine zaposleno je na neodređeno vrijeme 4 službenika i 1 namještenik.

Utvrđuje se:

* potreban broj službenika na neodređeno vrijeme-0,
* potreban broj namještenika na neodređeno vrijeme-0,
* potreban broj službenika na određeno vrijeme-0,
* potreban broj namještenika na određeno vrijeme-0,
* potreban broj vježbenika (stručno osposobljavanje bez zasnivanja radnog odnosa)-1.

V.

Ovaj Plan prijma objavit će se u „Službenom glasniku Koprivničko- križevačke županije“.

OPĆINSKI NAČELNIK OPĆINE SVETI IVAN ŽABNO

KLASA: 112-01/17-01/01

URBROJ: 2137/19-01/1-17-1

Sveti Ivan Žabno, 4. siječnja 2017

OPĆINSKI NAČELNIK:

Vladimir Oguman